
VILNIAUS LOPŠELIO-DARŽELIO „ŠERMUKŠNĖLĖ“ IKIMOKYKLINIO IR PRIEŠMOKYKLINIO UGDYMO  RESPUBLIKINĖS 
SVEIKATINGUMO INICIATYVOS 
„AKTYVŪS PILIEČIAI – SVEIKA VISUOMENĖ“
NUOSTATAI

I SKYRIUS
BENDROSIOS NUOSTATOS

1. Aktualumas. Lietuvos pilietis – sveikas, aktyvus pilietis, besirūpinantis savo sveikata. Vaikams, kurie nuolat atlieka rytinę mankštą, dingsta mieguistumas. Jie tampa žvalūs, didėja jų darbingumas. Mankšta turi teigiamos įtakos raumenų sistemoms, stiprina širdies darbą,  raumenų jėgą, suteikia vaikui normalų gyvybinį tonusą ir padeda jį išlaikyti visą dieną.
2. Respublikinės ikimokyklinio ir priešmokyklinio ugdymo pedagogų iniciatyvos „Aktyvūs piliečiai – sveika visuomenė“ (toliau - Iniciatyvos) nuostatai reglamentuoja iniciatyvos tikslą ir uždavinius, dalyvius, organizavimo tvarką ir trukmę. 
3. Respublikinė iniciatyva „Aktyvūs piliečiai – sveika visuomenė“  skirta  ugdytojų pagalba kurti ilgalaikę skaitmeninę priemonę, plėtojant pilietinę savimonę, ugdyti vaikų sveikos gyvensenos nuostatą.   
4. Iniciatyvos iniciatorė  Vilniaus lopšelio-darželio ,,Šermukšnėlė” direktorė Ingrida Urbanavičiūtė.
5. Iniciatyvos organizatorius – Vilniaus lopšelio-darželio „Šermukšnėlė“ bendruomenė.
6. Informacija apie iniciatyvą ir nuostatus skelbiama Vilniaus lopšelio-darželio „Šermukšnėlė“ internetinėje svetainėje: www.sermuksnele.lt, Vilniaus miesto ikimokyklinių įstaigų metodiniame ratelyje „Aidas“, Facebook grupėse: ,,Auklėtoja auklėtojai“, „Aktyvūs piliečiai – sveika visuomenė“.
7. Iniciatyvos metu iš atsiųstų vaizdo įrašų bus sukurta metodinė priemonė – elektroninė knyga, skelbiama svetainėje www.sermuksnele.lt, nuoroda pasidalinsime su iniciatyvos dalyviais. 
II SKYRIUS
TIKSLAS IR UŽDAVINIAI
8. Tikslas – kurti kontekstus sveikos gyvensenos plėtojimui ir vaikų fiziniam aktyvumui skatinti.
9. Uždaviniai:
9.1. Plėtoti ikimokyklinio ir priešmokyklinio ugdymo pedagogų bendradarbiavimą, dalijimąsi gerąją patirtimi, kuriant sveikos gyvensenos ir fizinio aktyvumo kontekstus;
9.2. Dalinantis įdomiausia mankštele, sukuriant virtualią knygelę.

III SKYRIUS
DALYVIAI

10. Iniciatyvos dalyviai: Lietuvos respublikos ikimokyklinio ir priešmokyklinio ugdymo įstaigų ugdytiniai.
11. Dalyvių skaičius neribojamas.
IV SKYRIUS
ORGANIZAVIMO TVARKA IR TRUKMĖ
12.  Iniciatyvos trukmė – nuo 2025 m. kovo 4 d. iki 2025 m. kovo 31 d.
13. Iniciatyvos organizavimas: 
pedagogai  pasirinktoje erdvėje organizuoja ir nufilmuoja trumpą mankštą, kurioje būtų aiškiai rodomi mankštos judesiai.
14.  Organizuoti ir nufilmuoti 3 minučių vaikų mankštelę;
15. Pasinaudojant WeTransfer ar Google Drive programomis, įkeliamas vaizdo įrašas bei pačių sukurta atsisiuntimo nuoroda, kuri atsiunčiama el. paštu: sermuksnele.ld@gmail.com, kartu su Priedu Nr. 1 iki 2025 m. kovo 31 d.

V SKYRIUS
BAIGIAMOSIOS NUOSTATOS
16. Visiems iniciatyvos dalyviams nurodytu elektroniniu paštu bus išsiųstos Vilniaus lopšelio-darželio „Šermukšnėlė“ padėkos.
17. Pedagogas, pateikdamas vaizdo įrašą, tampa iniciatyvos dalyviu ir patvirtina, kad yra gavęs joje esančių asmenų sutikimą dėl duomenų (vardo, amžiaus, įstaigos pavadinimo, vaizdo įrašo) viešo naudojimo.
18. Už autorinių teisių pažeidimus atsako vaizdo įrašą pateikę asmenys.
19. [bookmark: _Hlk181279150]Pateikdami iniciatyvai filmuotą medžiagą dalyviai sutinka, kad iniciatyvos organizavimo tikslais, filmuota medžiaga ir informacija apie iniciatyvos dalyvius bus naudojama (skelbiama) organizatorių interneto svetainėje, spaudoje ir (ar) kituose informavimo šaltiniuose, socialiniuose tinkluose, siekiant informuoti apie iniciatyvos eigą ir rezultatus, iniciatyvos organizatorių veiklos viešinimo, žinomumo tikslu.

